钦定古今图书集成/理学汇编/学行典/第265卷 > 崔觐
## 钦定古今图书集成/理学汇编/学行典/第265卷 > 崔觐

按《唐书隐逸传》：“崔觐，梁州城固人。以儒自业，身耕耨
取给。老无子，乃以田宅财资分给奴婢，各为业，而身
与妻隐南山，约奴婢过其舍则给酒食，夫妇啸咏，相
视为娱。山南西道节度使郑馀庆辟为参谋，敦趣就
职，不晓吏事，馀庆称长者。文宗时，左补阙王直方，其
里中人也，上书论事，见便殿访遗逸。直方荐觐高行”，
诏以起居郎召，辞疾不至。